ISIGIDIMI SAMAXOSA, DECEMBER 1, 1883.

7

U “ N ” PAMBI KWO-B, F, P, NO V.

Nkosi Mhleli :—Amakowetu onke ndiwacela ukuba, ake andikangelise lendawo yentlangano ka “ n ” no b, f, p, no v egameni. Emva kwemigudu, nempengululo ndinyamekile, nditemba ke ukuba onke lamagama azi *Betanisa-mlomo,* acela u “ n ” ingengu “ m.” Xa imbizo iminxanisa, ibe bumfikilara-mlomo, ulinxityelelwa kanye endingalitandabuziyo. Nanga isiqelo sika “ m ” ningasibeka nxamnye, nibonisise lembono yam.

AMAGAMA ABANTU.

|  |  |
| --- | --- |
| *“ m ”* | *“ n ”* |
| 1. Mfazwe | Nfazwe. |
| 2. Mpinda | Npinda. |
| 3. Mpambani | Npambani. |
| 4. Mpetsheni | Npetsheni. |
| 5. Mvimbe | Nvimbe. |
| 6. Mpaku | Npaku. |
| amagama ezinto. |  |
|  | *“ n ”* |
| 1. Imfene | Infene. |
| 2. Imfe | Infe. |
| 3. Imfuto | Infuto. |
| 4. Imvubu | Invubu. |
| 5. Impato | Inpato. |
| 6. Imbombo | Inbombo. |
| N.B. Imvelelo zalendawo ndinazo. | J. Wm. Gawler. |
| 9 October, 1883. |  |

“ISALATISA NGAMNTWANA” KWAKONA.

Nkosi yam:—Ndiyakucela ukuba undipe indawana kwelopepa lamanene akowetu kenditete amazwana amafutshane angumnqweno wam malunga nezikolo zetu bantu bantsundu : Ndawo indibangele ukuba mandibale nje yile : Kuyabonakala ukuba ngoku abazali betu bebeke banegugu lemfundo, ngoku ngati liyanquma inqata, eyona nto yimali. Ngani ukuba nditsho? Ababazali betu bati batumele abantwana babo ezikolweni, baye besazi ukuba baya kubatala kwakupela ikwatala (quarter) hai ifike, babatale okwenene. Alike omnye umntu ati kenevana kutiwa ekutini abantu baninzi ngangokude kubeko nabangabataliyo, masibase kona nabetu abantwana. Uyeva wena mntu uyititshala abo nantsi sebebase kwisikolo sasekutini, akutyelwanga nento le, kanti baziswa kuwe ngabazali mhla bangena, mhlana amkupayo akakuxeleli ngenxe’nokuba efuna ukuya kufumana amadywibiba kwindawo apo bebaninzi kona abantu ngangokude kubeko abangaziwayo. Xa nditshoyo ke anditsho ukuti mabangabasi kwezinye izikolo kuba kuko ukuti umzali womntwana angakolwa yimfundiso azeke amtumele kwenye indawo. Ndisazi kanjako ukuba kufana nokusakuze kutiwe ivenkile yakwa Nantsi ungafana utenge nge dobilityi ulifumane ibaso, bosebewomelana kona abantu. Anditsho ukuti bayaposisa kodwa umnqweno wam ngulo bazalwana bam : wokuba ngekusiti xeshikweni umntwana apumayo esikolweni abe nepepa elibalwe yi Titshala apuma kuyo zeligqitywe ngum-Fundisi opete isikolo. Angamkelwa kanye ngapandle kokuba ibe ngumntwana ongazange afunde. Nditete ndagqitisa, bendingazi ukuba ndiya kwenjenje, ndide ndahabela, umhlaumbi ndenziwa kuba kumhlana nditetayo. Ndiyatemba ukuba abanye otitshala bovumelana nam, kwakunye naba Fundisi ngenxa yenkatazo yabazali betu. Mandipele apo, Ndim

Joseph C. Fondini.

Evergreen School, 24 Oct., 1883.

[U Mr. Fondini akasixeleli ukuba iya kusebenza luhlobo lunina lento xa sazeke abantwana bekutshwa ngesizatu sokweyiwa imfundo yeso sikolo sinxwenyiweyo—Editor *Sigidimi.]*

NGOCANDO NEDLELO.

Nkosi Mhleli,—Ndiyavuya ukufumana ituba lokubalela kwelo pepa lendaba lohlanga: kuba kulapo amacebo, nobulumko bempumelelo bubalwa kona ; bati ke abalumkileyo nabatabata *Isigidimi* balazi elona nyatelo lifanelekileyo. Kambe noko site tu nje asiyekile ukuyibona eyona nto, mhlayimbi ndawo ililungelo eluhlangeni.

Ndawana ndifuna ukubonisa ngayo yile ibalwe ngu Mr. Tand’ucando eteta ngocando pesheya kwe Nciba, ebonisa imfaneleko nelungelo yalo; kuba lumnika umntu isiqiniselo sokwazi ukuba ngowake kanye umhlaba, u Rulumente angabi nako ukuwuhluta : umntu abe nokuwusebenza ngokutalo ; ake izindlu, awulime kunene. Okwenene ucando lulilungelo, lufanelekile kanye ukuba Amamfengu alukangele kakuhle nangengqondo enkulu macala onke.

Besingavuyayo ukuba u Mr. T. ubekutaza nenye indawo enkulu elucandweni, kuba asiko kucanda ziza namasimi kupela eyona nto inkulu; kodwa kukuba *kubeko nomhlaba wedlelo* (commonage) *ocandiweyo,* upaulwe nge bakani *kubeko nesiqiniselo sawo.* Nditeta *umhlaba 'wedlelo,* ungabi ngumhlaba nje ekutiwa awunabani (vacant land) u Rulumente angabuya awutengise ngokutanda. Ngapandle kwale nto luncinane kakulu uncedo lokucanda: Ukwaka

izindlu nokulima yenye into esiyikangeleyo *kwanjengokufuya impahla !*

Umhlaba nokuba mhle kangakananina, nokuba uneziqiniselo xenikweni ungenadlelo awunamsebenzi, ungashiywa kanye ngabantu; sisizatu esikulu esibanga ukuba indawo ezinjengoma Nxukwebe, Wezo, Rabula, Qoboqobo nama Zele zibe ziyashiywa. Kumhlope siqinisekile napesheya apo ingafanelana indoda ibamba amasimi amahlanu namatandatu kwaneziza xenikweni kungeko *dlelo* ingawushiya lomhlaba.

O Tand’ucando abanjengo Capt. Veldtman nabanye besingavuyayo ukuba lendawo bayilumkele kakulu, babe ngabayicelayo xenikweni u Rulumente awucandayo umhlaba, baze balungiselelwe yona; iti inkosi nganye ibe nedlelo layo njalo-njalo. Nditi *lomhlaba wedlelo upaulwe* ube *nesiqiniselo* (Title deed) ukutsho ngomlomo ukuti lendawo lidlelo akuncedi nto : Kaloku sazi indawo ezininzi awati u Mlungu mhlayimbi u Rulumente le lidlelo lenu, kwati emva kwexesha, bakuba sebemkile nabo Rulumente yaguqulwa lonto ngabanye; okunye babone sekuko u Mlungu etenge londawo kanye ilidlelo, ibe yinkohla ke ukuba ziya kudla pina impahla, okunye zotinina ukupapa ukuya kwisiqiti esingatengwanga. Silitandabuza kakulu ilungelo kumhlaba ongena dlelo, kuba sibuya siwushiye nokuba ubucuma kakulu, ngenxa yokuba impahla ehambayo ayizi kukuma umhlaba ogeleshiweyo.

Zonke indawo ezifuna ucando singavuya ziyicamngce kakuhle lendawo pambi kokuba zenjenjalo. Elibandla sipantsi kwembuso yalo sesiliqondile ukulumka kwalo ; kufuneka nati sibe njalo sicinge pambi kokuvuma into eliyitetayo, singati lakusoloko lisimele ngeliti “ Maucandwe umhlaba” sivume singacinganga. Lingatsho kanti liyazi Iona ukuba namhla lisifumene, lingene emhlabeni, kuba lisazi ukuba xa kungeko dlelo umntu ontsundu akasayi kuhlala ; okunye lowungenela wonke umhlaba ongenabani (Vacant Lands), kanti ngalonto uyemka ontsundu. Xenikweni u Rulumente aya *kusenzela amadlelo* ndingatsho kunye no Mr. Tand’ucando ukuti zizidenge zodwa ezingaluvumiyo. Owako &c.

 Js. M.

 Annshaw.

KU MSHUMAYELI U FIKIZOLO.

Ndiyakoliswa ukubona uzivelisa Fikizolo. Ndinosizi kuba sendide ndaxabana nezihlobo zam ezisenyameni, nesikulele mzini mnye onje nge Heald Town, o Mr. John Jabavu. Ndiba mna ngelam ndenza imigudu yokwazi lo Mr. Fikizolo uve abantu bexoka bezibiza ngendawo abangahlali kuzo, andaze ndive nalapo akona. Ute ukususela kwako ukundipendula, “ Anditandi kupendula ucuku,” kubonakala seunditiye negama ngapandle kwesizatu, umntu oqala ucuku nguwe nokuba ubungenalo inyungu nocuku ngokuba. Okunye ute uza kwenza amabala e Ngwe, usuke wenza amabal’ e Ngcuka. Amabal’ e Ngwe wona mahle ayabukeka, ezinto ziti zingamabala zibe zisotusa umnini kuzibona ngamabala e Ngcuka. Nanga lamabala ako Mshumayeli: — (a) Umzi wakwa Veldtman ukwazi nina lento ukuranelayo ? (b) Akuzange unxile na? (c) Ititshala azityolwa namhla nokuba bezike zityo- Iwe. (d) Ute ungu Fikizolo (futi.) Lento ndiyenzileyo yokubuza kangaka ayixeli kuba ndinenyungu Mshumayeli kauyiqonde, i Titshala ezifundisa kwesi sitili sino Capt. Veldtman ziyaziwa, nabantu aba uti wena bandazi ntonina bendiranela nje, hayi bati akungokuba bendiranela Mshumayeli, kuba sidibene ngeliti angafanelana exele imeko zabo abo bafana singabazi ukuba ngabesi sizwe, ngokukodwa ukuba banyanisile ukuba bazi Teachers ezineziqiniselo, zafunda e Scotland, ziteta inteto ye Geography, &c. Ukunxila kona Mshumayeli obek’andishumayeze nam ngokutsho kwako andizange ndinxile ku loliwe. Andazi nokuba lombuzo uwubuzela ngexa lobuhedeni bam, nokuba ngexa langoku, nokuba ngexa labo bafana.

Enye into ungumshumayeli, akwaba uzilindele ngomnqweno wonke iziqamo zokushumayela kwenu, nokuba eyako intshumayelo uyifumana ungayitembi ukuba ibingandisebenzayo ezabanye zincediswa yi Nkosi yetu sezakwenzayo oko. Ndipendula ibala lengcuka eliti akuzange unxile na? [Kangela kwi *Sigidimi* December 1881, ngemini zokushumayela ko Sarah Ann no Jessei ezantsi elwandle.] Andijiki kulento yokuti zisatyolwa nanamhla i Titshala, izizatu zezi: Abo bantu babenxila ungabi ndikusela bona, kanti inxila selinjengolohlobo wababona benjalo, akuyonto ukuxoka, ukuzibiza ngamagama abantu abadumileyo, nangamagama emfundo epakamileyo, neyapesheya kolwandle. Utenina Mshumayeli ukukolwa yinto etetwa ngamanxila ngapezu kwe Ramente yalapa, utsalela pina?

Isisu sam sinexuxuzela ngeli gama lako, ngati asigama lako owaziwa ngalo, kuba ndakubuza kakulu apa akwaziwa, kanti uti ungumshumayeli wetyalike uyandazi. Ndada ndaxovulwa nangabetu, sebemana ekubaleni kwabo e *Sigidimini* bezekelisa ngegama lam kubonakala ukuba bayandilwa ukufuna u Fikizolo ongaziwayo. Ndicela lento kuwe njengo mzalwana e Nkosini, masipeze okukuteta e *Sigidimini* kuba soda sitetelane ngamabala e Ramba, izisihla zenxila. Masiyigqibe lento nge letter, mna ukuba ubuzicacisile nangoku apo ukona ngendisenjenjalo, kusolokokuba usazifihlile nangoku. Okunye anditandi kupambaniselana nomntu obengu mshumayeli wendaba ezilungileyo kum ngezo mini. Okunye elipepa alifanele kuvunyelwa ukuba lifake amabal’e Ngcuka, kuba lelohlanga, ne Mbumba ite malikutazelwe ukuxaswa, ndibe mna sendizimisele ukuba lilungu layo ukuba ndiya- mkelwa, kuba sesibabini tina sesisitsho omnye ngunyana omkulu we nkosi le u Capt. Veldtman. Okunye abantu abakulu bateta ngalo elizweni, ngoko Mr. Fikizolo (futi) masiyitete ngapandle kwe *Sigidimi* lento. Undixelele nalapo bendike ndikubone ushumayela ndokupendula kwa oko nam.

Theodore Ndwandwa.

Veldtman’s Location, Butterworth, Transkei.

[Siyatomalala ukuva u Mr. Ndwandwa enga lungagqitywa ngapandle kwe*-Sigidimi* oludushe—Editor *Sigidimi.]*